Knut Nystedt

Knut Nystedt (1915–2014) var en norsk komponist, kjent for sin kormusikk. Han var en av de mest markante skikkelser i norsk musikkliv på 1900-tallet. Nystedt ble utnevnt til æresmedlem i Norsk Komponistforening i 2014.

 Liv og virke 

 Bakgrunn 
Nystedt vokste opp i et hjem med musikk. Faren ledet en amatørkvartett, og den klassiske kvartettmusikken var blant guttens tidligste musikalske inntrykk. Han begynte å spille klaver ni år gammel, og 1924–27 var Ruth Gaarder hans lærer.

Han var guttesopran i Olavsguttene hvor han tidlig hadde solistopptredener. Dette skapte hans sterke korinteresse.

Han studerte komposisjon i Norge med Bjarne Brustad, og i USA under Aaron Copland, og han studerte orgel med Arild Sandvold og Ernest White, samt dirigering med Øivin Fjeldstad.

 Karriere 
Gjennom sitt virke gjorde Nystedt seg gjeldende på tre sentrale områder – som komponist, kordirigent og organist. Nystedt var organist i Torshov kirke i Oslo 1946–1982 og underviste i kordirigering ved Universitetet i Oslo 1964–1985. Nystedt var med på å grunnlegge, og var dirigent for Det Norske Solistkor i perioden 1950–1990. Likeledes stiftet han og dirigerte Schola Cantorum i perioden 1964–1985.  Koret, med Kåre Hanken som dirigent, utga i 1999 en CD viet til hans verk. Han var lærer for Carl Høgset, som senere etablerte Grex Vocalis og fremførte Nystedts musikk. Koret Ensemble 96 har utgitt albumet «Immortal Nystedt» (2005) med verker av Nystedt. Dette albumet var nominert i to klasser under Grammy Awards 2007. Det ble dermed det første norske albumet til å bli nominert i to klasser, og også det første albumet med musikk av en norsk komponist som ble nominert til en Grammy.

Av større verk fra Nystedts produksjon kan nevnes symfonien Apocalypsis Joannis for soli, kor og orkester, op. 155 (1998), bestilt av Oslo-filharmonien, Ode til mennesket, op. 159 (2000) med tekster av Sofokles, Hippokrates og Platon, The Word Became Flesh, Op. 162 (2001), en bestilling for Augsburg College Choir og Reach Out For Peace for sopran, kor og orkester, op. 164 A (2001), bestilt av Ceciliaforeningen.

Nystedt mottok St. Olavs Orden av 1. klasse i 1966, og ble forfremmet til kommandør i 2005. Han mottok også en rekke andre priser og utmerkelser, blant annet var han æresmedlem av Foreningen norske kordirigenter (Fonoko). I 2005 ble han hedret med en rekke jubileumskonserter i anledning sin 90-årsdag. Han ga samme år ut boken Dette er mitt liv på Norsk Musikkforlag. De fleste av hans verk er utgitt på Norsk Musikkforlag, og en rekke er spilt inn og gitt ut i inn- og utland. Plassen foran Torshov kirke fikk i 2016 navnet Knut Nystedts plass.

 Produksjon 

 Verkliste (utvalg) 
 Orkester 
 Concerto Grosso, op. 17 (1946)
 Spenningens land, op. 19 (1947)
 Symfoni for strykere, op. 26 (1950)
 De syv segl. Visjoner for orkester, op. 46 (1958–60)
 Collocations, op. 53 (1963)
 Mirage, op. 71 (1974)
 Ichthys, op. 76 (1976)
 Sinfonia del mare, op. 97 (1983)
 Konsert for horn og orkester, op. 114 (1987)
 Concerto Arctandriae, op. 128 (1991)

 Blandet kor og orkester 
 Nådevegen, op. 14 (soli, kor og ork.)  (1943–46)
 Brennofferet, op. 36 (resitasjon, kor og ork.)  (1954)
 Lucis Creator Optime, op. 58 (soli, kor og ork.)  (1968)
 Kristnikvede, op. 114 (1994)
 Magnificat for a New Millennium op. 152b (kor, 4 tromboner og slagverk)  (1997)
 Apocalypsis Joannis, op. 155 (1998)
 Ode til mennesket, op. 159 (1999)
 Reach Out for Peace, op. 164a (2001)
 Psalmus 138, op. 167 (fiolinsolo, kor og ork.)  (2002)

 Kammermusikk 
 5 strykekvartetter: op. 1, 1938, op. 23, 1948, op. 40, 1956, op. 56, 1966, op. 115 (1988)
 Pia memoria – Requiem for 9 messingblåsere, op. 65 (1971)
 Rhapsody in Green, op. 82 (blåsekvintett)  (1978)

 Blandet kor 
 Cry Out and Shout (1955)
 De profundis, op. 54 (1964)
 A Hymn of Human Rights, op. 95 (1982)
 Missa brevis, op. 102 (1984)
 Stabat mater, op. 111 (1986)
 Miserere for 16-stemmig kor, op. 140 (1993)
 Og Ordet ble kjød, op. 162 (2000)
 o crux (1977)

 Damekor 
 Suoni, op. 62 (fløyte, marimba og damekor)  (1970)
 Festo Pentecoste, op. 136 (1993)

 Orgel 
 Introduzione e passacaglia, op. 7 (1945)
 Toccata, op. 9 (1941)
 Fantasia Trionfale, op. 37 (1955)
 Ressurexit, op. 68 (1973)
 Tu es Petrus, op. 69 (1973)
 Exsultate, op. 74 (prisvinnerverk ved innvielsen av Oslo Konserthus)  (1975)
 Veni Creator Spiritus (Partita), op. 75 (1957)
 Prélude Héroïque, op. 123 (1990)
 Monté à la gloire, op. 131 (1992)

 Klaver 
 Variations, op. 21 (1948)

 Sang og klaver/orgel 
 6 Sonnets (tekst: A. Bjerke), op. 38 (1955)
 Tre sanger til tekst av André Bjerke, op. 85 (1979–80)
 Gebete für Mitgefangene (tekst. D. Bonhoeffer), op. 142 (1994)

 Messer 
 Spes mundi, op. 63 (1970)
 Salomos Høysang (tekst: E. A. Wyller), op. 116 (1989)
 Messa per percussione for forteller/sangere og slagverk, op. 122 (1990)

 Diskografi 
 1967: Contemporary Music From Norway
 1968: Contemporary Music From Norway
 1968: The Hindar String Quartet* - String Quartet No. 1 Op. 5 / String Quartet No. 4 Op. 56 
 1971: Contemporary Music From Norway
 1978: Contemporary Music From Norway
 1980: Det Norske Solistkor, Knut Nystedt - Toner Julenatt 
 1980: Oslo-filharmonien, Knut Nystedt 
 1984: Harald Herresthal, Knut Nystedt Suite D'Orgue Op. 84
 1985: Gunnar Sønstevold, Katja Medbøe, Det Norske Solistkor, Sætre Pikekor, Den Norske Blåsekvintett, Sandvika Storband, Bærum Symfoniorkester, Knut Nystedt ‎– Litani I Atlanta
 1986: Det Norske Solistkor, Das Alte Lied, A Hymn Of Human Rights
 1988: Bergen filharmoniske orkester, Knut Nystedt ‎– The Burnt Sacrifice Op. 36 - O. Crux Op. 79 - Shells Op. 70 A - Sinfonia Del Mare Op. 97 - De Profundis Op. 54 - Resurrexit Op. 68 - Suoni Op. 62
 1992: Oslo-filharmonien, Det Norske Solistkor, Knut Nystedt ‎– Lucis Creator Optime, Opus 58 / Pia Memoria, Opus 65 / Rhapsody In Green, Opus 82 / 19. Motets
 1993: Minsk Chamber Orchestra, Knut Nystedt  Symphony For Strings, Opus 26 / Concertino For Clarinet, English Horn And Strings, Opus 29 / Concerto Grosso For Three Trumpets And Strings Opus 17
 1995: Oslo Strykekvartett, Knut Nystedt – String Quartets
 1996: Knut Nystedt
 2000: Brass Partout, Playground for Angels
 2003: Oslo-filharmonien, Apocalypsis Joannis
 2005: Ensemble 96,  Immortal Nystedt
 2012: Exultate Singers, All Shall Be Well
 2015: Det norske solistkor, Meins Lebens Licht: Bach – Nystedt

 Priser og utmerkelser 
 1965: Årets verk for «De Profundis» av Norsk Komponistforening
 1966: St. Olavs Orden av 1. klasse
 1978: Spellemannprisen 1978 i klassen klassisk musikk/samtidsmusikk for albumet Contemporary Music From Norway

 1980: Norsk kulturråds musikkpris
 1991: Æresprofessor ved Universidad de Mendoza i Argentina 
 1993: Lindemanprisen
 1998: Juryens ærespris ved utdelingen av Edvard-prisen
 2002: Årets Korpris fra Norges Korforbund
 2005: Kommandør av St. Olavs Orden
 2005: Oslo bys kunstnerpris
 2014: Æresmedlem i Norsk Komponistforening

 Referanser 

 Eksterne lenker 


  Stemmer fra Musikken har lydklipp med Knut Nystedt (NRK)

Kategori:Norske organister
Kategori:Kirkemusikere
Kategori:Norske dirigenter
Kategori:Norske komponister
Kategori:Kommandører av St. Olavs Orden
Kategori:Vinnere av Spellemannprisen